SHBA: Protestat e Nju Jorkut përhapen në qytete të tjera
Edhe në Uashington, tema kryesore e protestës ishte antikapitalizmi
Lëvizja e quajtur “Occupy - Zaptimi” po bëhet gjithnjë e më e zëshme ndërsa përhapet nga Wall Street-i - në Uashington dhe po përfshin njerëz të çdo brezi. Suzana Arnet vjen nga Kalifornia për të marrë pjesë në protestë. Sikurse edhe në Nju Jork, edhe në Uashington, antikapitalizmi është tema kryesore e lëvizjes Occupy. Jo pa qëllim protesta u zhvillua në mes të ndërtesave qeveritare në sheshin Liria të Uashingtonit. Protesta tërhoqi njerëz të ndryshëm - veteranë, studentë, artistë, madje dhe punonjës qeveritarë, të cilët mendojnë se ka shumë për të ndrequr në fusha të ndryshme të jetës së Amerikës, si arsimi dhe infrastruktura përveç shpenzimeve për luftën. Xhim Gudnou thotë se Amerika ka ndryshuar që kur ai u rekrutua për luftën në Vietnam. Shumë protestues të rinj thonë se ata u frymëzuan nga pranvera arabe dhe zemërimi spanjoll. Lurdes Parallobre nga Miami thotë se ajo do të diplomohet së shpejti, por me 20 mijë dollarë borxh nga kredia studentore. Protestuesit marshuan përpara Dhomës së Tregtisë duke kritikuar interesat e biznesit që ajo përfaqëson. thotë kjo grua. Marshuesit, shumë prej të cilëve kanë votuar për Barak Obamën, ndaluan gjithashtu edhe përpara Shtëpisë së Bardhë. Brenda saj, Presidenti foli për herë të parë për protestën. Protestuesit e lëvizjez “Zaptimi” patën të mërkurën edhe mbështetjen e sindikatave. Ata tani po ngrenë kampin e tyre në Uashington me shpresën se lëvizja e tyre do të forcohet.